–Euroopan unionin yleisen talousarvion varainhoitovuodeksi 2020, sellaisena kuin se on hyväksytty 27 päivänä marraskuuta 2019,

5. Euroopan investointirahaston (EIR) pääoman korottaminen

6. Rahoitus

7. Tiivistelmätaulukko monivuotisen rahoituskehyksen otsakkeittain

PERUSTELUT

1. Johdanto

Varainhoitovuotta 2020 koskevan lisätalousarvioesityksen (LTE) nro 6 tarkoituksena on ottaa käyttöön 11 540,0 miljoonaa euroa maksusitoumusmäärärahoina ja 6 540,0 miljoonaa euroa maksumäärärahoina, jotta voidaan ottaa huomioon komission 27.–29. toukokuuta Euroopan unionin talouden elvytyspaketin yhteydessä antamien lainsäädäntöehdotusten vaikutukset. Lisätalousarvioesitys täydentää ehdotusta monivuotista rahoituskehystä koskevan asetuksen, jäljempänä ’rahoituskehysasetus’, muuttamiseksi vuoden 2020 osalta.

2.Vakavaraisuustuki-ikkuna Euroopan strategisten investointien rahaston (ESIR) sisällä

ESIR-asetuksen muuttamista koskevassa ehdotuksessa esitetään erityisen vakavaraisuustukivälineen luomista, jotta voidaan saada liikkeelle yksityistä pääomaa covid-19-kriisistä kärsineiden yritysten vakavaraisuuden tukemiseksi. Tuen tarkoituksena on palauttaa normaali toiminta, edistää kestävää ja kannattavaa liiketoimintaa, säilyttää työpaikat ja ylläpitää eurooppalaisten yritysten kilpailukykyä. Määrärahoilla kasvatetaan ESIR-takuurahastoa, jotta voidaan tukea uuden vakavaraisuustuki-ikkunan puitteissa myönnettäviä takauksia, kasvattaa Euroopan investointineuvontakeskukselle ja Euroopan investointihankeportaalille vakavaraisuutta tukeviin toimenpiteisiin osoitettavia määrärahoja ja mahdollistaa vakavaraisuustukivälineen käyttöönotto jo vuonna 2020.

Hallinnollisilla tukimenoilla olisi ehdotuksen mukaan rahoitettava riskianalyysi- ja raportointikustannuksia, velvoitteiden noudattamista koskevien sääntöjen käyttöönottoa ja seurantaa sekä tietotekniikkakustannuksia.

(euroa) Budjettikohta Nimi Maksusitoumusmäärärahat Maksumäärärahat Pääluokka III – Komissio 01 01 04 01 Euroopan strategisten investointien rahaston (ESIR) tukimenot 2 000 000 2 000 000 01 04 05 02 ESIR-takuurahasto — vakavaraisuustukivälineikkuna 4 980 000 000 2 490 000 000 01 04 06 02 Euroopan investointineuvontakeskus ja Euroopan investointihankeportaali — vakavaraisuustukivälineikkuna 18 000 000 8 000 000 Yhteensä 5 000 000 000 2 500 000 000

3. Euroopan kestävän kehityksen rahaston (EKKR) määrärahojen lisääminen

Osana toimia covid-19-pandemian ja sen seurausten lieventämiseksi ehdotettiin Euroopan kestävän kehityksen rahastoa (EKKR) koskevan asetuksen muuttamista. Lisäämällä EKKR:n määrärahoja nykyisen monivuotisen rahoituskehyksen puitteissa parannetaan rahaston valmiuksia myöntää takauksia kumppanimaille ja edistetään näin nopeaa reagoimista covid-19-pandemian vaikutusten lieventämiseksi kyseisillä alueilla. Muutoksella laajennetaan rahaston maantieteellinen soveltamisala koskemaan Länsi-Balkania ja lisäksi investointikautta, jonka kuluessa voidaan tehdä EKKR:n takaussopimuksia rahoitus- ja investointitoimien tukemiseksi, pidennetään vuodella eli 31. joulukuuta 2021 saakka.

Asetuksen voimassaolon pidentämistä varten ehdotetaan rajoitettua määrää hallinnollisia ja teknisiä tukimenoja varsinkin EKKR:n tukisopimusten muuttamiseksi siten, että niiden soveltamisala kattaa myös Länsi-Balkanin.

(euroa) Budjettikohta Nimi Maksusitoumusmäärärahat Maksumäärärahat Pääluokka III – Komissio 01 01 04 02 Euroopan kestävän kehityksen rahaston (EKKR) tukimenot 1 000 000 1 000 000 01 03 08 02 EKKR-takuurahaston rahoittaminen — Toimenpiteet covid-19-pandemian johdosta 1 039 000 000 1 039 000 000 Yhteensä 1 040 000 000 1 040 000 000

4. Uuden REACT-EU-aloitteen perustaminen

Jäsenvaltiot voivat uuden REACT-EU-aloitteen puitteissa ottaa käyttöön Investoinnit kasvuun ja työpaikkoihin -tavoitteeseen osoitettuja lisämäärärahoja Euroopan aluekehitysrahastosta (EAKR) tai Euroopan sosiaalirahastosta (ESR) ja tukea niillä toimia, joilla edistetään covid-19-pandemian aiheuttaman kriisin vahinkojen korjaamista niillä alueilla, joiden talous ja työllisyys ovat kärsineet eniten, ja luodaan pohjaa näiden alueiden talouksien elpymiselle. Vaihtoehtoisesti jäsenvaltiot voivat vapaaehtoisesti lisätä vähävaraisimmille suunnatun eurooppalaisen avun rahastosta (FEAD) tuettavien ohjelmien määrärahoja.

(euroa) Budjettikohta Nimi Maksusitoumusmäärärahat Maksumäärärahat Pääluokka III – Komissio 04 02 59 Euroopan sosiaalirahasto — Rahoitus REACT-EU-aloitteesta 1 494 750 000 747 375 000 04 02 63 03 Euroopan sosiaalirahasto — Operatiivinen tekninen apu — Rahoitus REACT-EU-aloitteesta 5 250 000 2 625 000 04 06 03 01 FEAD — Toimintamenot — Rahoitus REACT-EU-aloitteesta p.m. p.m. 04 06 03 02 FEAD — Operatiivinen tekninen apu — Rahoitus REACT-EU-aloitteesta p.m. p.m. 13 03 59 Euroopan aluekehitysrahasto (EAKR) — Rahoitus REACT-EU-aloitteesta 3 487 750 000 1 743 875 000 13 03 65 03 Euroopan aluekehitysrahasto (EAKR) — Operatiivinen tekninen apu — Rahoitus REACT-EU-aloitteesta 12 250 000 6 125 000 Yhteensä 5 000 000 000 2 500 000 000

Poikkeuksellisten olosuhteiden vuoksi REACT-EU-määrärahojen toteuttamista varten ehdotetaan erityisiä sääntöjä (huomattavan suuri ensimmäinen ennakkomaksu, EU:n rahoitusosuus 100 %). Näitä määrärahoja koskeva ohjelmasuunnittelu on tarpeen toteuttaa yhden tai useamman uuden tarkoitukseen varatun toimintalinjan tai tarvittaessa uuden tarkoitukseen varatun toimenpideohjelman puitteissa. Talousarvion rakennetta on tarkoitus mukauttaa vastaavasti luomalla kolme uutta budjettikohtaa: osastoon 04 ”Työllisyys-, sosiaali- ja osallisuusasiat” luodaan yksi budjettikohta Euroopan sosiaalirahastoa ja yksi budjettikohta vähävaraisimmille suunnatun eurooppalaisen avun rahastoa varten ja osastoon 13 ”Alue- ja kaupunkipolitiikka” yksi budjettikohta Euroopan aluekehitysrahastoa varten, jotta mahdollistetaan REACT-EU-aloitteen läpinäkyvä täytäntöönpano ja raportointi. Jako Euroopan sosiaalirahastoa ja Euroopan aluekehitysrahastoa koskeviin budjettikohtiin on alustava, sillä määrärahojen lopullinen jakautuminen rahastoittain tiedetään vasta siinä vaiheessa, kun ohjelmat hyväksytään.

5. Euroopan investointirahaston (EIR) pääoman korottaminen